
Referat de aprobare a proiectului de hotărâre
[bookmark: _Hlk135578118]privind aprobarea cuantumului premiilor care urmează a fi acordate în urma organizării concursului de soluții cu tema „Piața Victoriei, Timișoara” aferent investiției ,,Amenajare și modernizare Piața Operei (Victoriei) și străzi zona Cetate”
 

1. Descrierea situaţiei actuale

Zona vizată este constituită din piața Victoriei și străzile adiacente care fac legătura cu alte puncte importante din zona centrală și care o integrează în țesutul urban existent. Piața Victoriei are rolul de centru civic al Timișoarei, este o zonă cu o consistentă memorie a locului și cu încărcătură istorică și emoțională pentru locuitorii Timișoarei și ai României în general. Ea este constituită în Ansamblul urban interbelic „Corso”, situat în centrul Municipiului Timişoara – o zonă de o importanţă simbolică, atât pentru cetăţenii municipiului, dar şi ca reprezentativitate pentru turiştii care vizitează municipiul.

Prin organizarea unui concurs de soluții de arhitectură pentru spațiul public care este totodată cea mai centrală zonă a Timișoarei, Municipiul Timișoara își asumă implementarea unei soluții care răspunde nevoilor actuale și a schimbărilor în modul de utilizare a spațiului într-un mod nediscrimiatoriu și incluziv.

Reabilitarea zonei piața Victoriei și transformarea sa astfel într-un spațiu integrator, deschis, primitor, eficient și accesibil pentru toți și obținerea celor mai bune soluții sunt obiective care pot fi atinse doar printr-un proiect desemnat câștigător în urma unui concurs de arhitectură.

Pentru găsirea celei mai bune soluții pentru punerea în valoare a acestui obiectiv major de infrastructură culturală, s-a decis ca atribuirea proiectului de arhitectură să se realizeze în urma organizării unui concurs de soluții, conform prevederilor Legii nr. 98/2016 privind achizițiile publice, cu modificările și completările ulterioare și a HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din <LLNK 12016    98 10 201   0 17>Legea nr. 98/2016.
În acest sens, a fost semnat contractul nr. 29/31.03.2022 de prestare de servicii de consultanță pentru organizarea concursului de soluții cu tema „Piața Victoriei, Timișoara” în vederea realizării investiției ,,Amenajare și modernizare  Piața Operei și străzi zona Cetate” – cu  Ordinul Arhitecților din România. În cadrul acestui contract de prestare de servicii de consultanță a fost pregătită documentația de atribuire care se va publica în SEAP, conform Legii nr.98/2016 și care include și un studiu amplu pentru determinarea valorilor care vor defini investiția, respectiv plafonul maxim al valorii de investiție, valoarea maximă a contractului de servicii de proiectare și valoarea fondului de premiere al concursului de soluții.

Conform prevederilor Legii nr. 98/2016 privind achizițiile publice, cu modificările și completările ulterioare și a HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016, concursul de soluții este o procedură complexă de achiziție care conduce la atribuirea unui contract pentru servicii de proiectare. În urma deliberării juriului concursului, se stabilește ierarhia finală a concurenților și se va declara un număr maxim de 3 câștigători, iar concurentului clasat pe locul I va fi invitat la procedura de negociere fără publicarea prealabilă a unui anunț de participare conform prevederilor art. 104 alin (7) din Legea nr. 98/2016 privind achizițiile publice, în vederea încheierii contractului de servicii de proiectare. Negocierea va avea ca obiect: prețul și durata de execuție.

2. Schimbări preconizate şi rezultate aşteptate
Obiectivele majore ale municipiului Timișoare au ca scop dezvoltarea orașului pe multiple planuri, dar cu prioritate pe acele planuri care aduc o creştere a nivelului de trai şi implicit o îmbunătăţire a calităţii vieţii locuitorilor ei.

Estimarea costurilor pentru serviciile de proiectare ale obiectivului de investiții ,,Amenajare și modernizare  Piața Operei (Victoriei) și străzi zona Cetate” (premiul I) și propunerile pentru premiul II și III fac parte integrantă din Pachetul de concurs predate de către Ordinul Arhitecților din România în baza contractului de consultanță.
Valoarea premiilor, raportată la valoarea estimată a costurilor de proiectare, este de 296.400,00 lei, echivalentul a 60.000 EUR, calculat la cursul euro din 27.04.2023, 1 euro=4,9439 lei (premiul II :30.000,00 euro, premiul III: 15.000,00 euro, mențiunea I: 7.500,00 euro și mențiunea II: 7.500,00 euro), iar premiul I este contravaloarea contractului de proiectare în lei fără TVA, după caz, echivalentul în lei calculat la cursul euro din 27.04.2023, 1 euro =4,9439 lei.
 

 3. Concluzii        
Având în vedere prevederile legale expuse în prezentul raport, apreciem că proiectul de hotărâre privind aprobarea cuantumului premiilor care urmează a fi acordate în urma organizării concursului de soluții cu tema „Piața Victoriei, Timișoara”  - investiția ,,Amenajare și modernizare Piața Operei (Victoriei) și străzi zona Cetate”  îndeplinește condiţiile pentru a fi supus dezbaterii şi aprobării plenului consiliului local.




   PRIMAR,							   VICEPRIMAR,			

Dominic FRITZ					                Ruben LAȚCĂU



 


























NOTĂ: Elementele de natură tehnică, de detaliu, se vor regăsi în raportul de specialitate și, dacă se impune, în nota de fundamentare

